Sabugal

Sabugal estas portugala urbo kiu apartenas al la distrikto Guarda, al la Centra regiono kaj al la subregiono Beira Interior Norte, kun ĉirkaŭ 2 800 loĝantoj. Ĝi estis altigita al kategorio de cidade (urbo) en 9a de Decembro 2004. 

Sabugal estas sidejo de municipo kun 826,70 km² kaj 12 544 loĝantoj (2011) kaj estas dividita en 30 fregeziojn. La municipa teritorio limas norde kun Almeida, oriente kun Hispanio, sude kun Penamacor, sudokcidente kun Fundão, okcidente kun Belmonte kaj nordokcidente kun Guarda. Ĝi estas en la zono nomita Terras de Riba-Côa, same kiel Pinhel, Almeida, Mêda kaj Figueira de Castelo Rodrigo.

Historio
eta|maldekstre|230ra|Ĉefturo de la kastelo.
Ŝajne kie nun estas la kastelo en prahistoria epoko estis jam kastrumo, de kie poste oni kontrolis la romiajn vojojn kaj la transiradon de la rivero. De epokoj de ĝermanoj kaj islamanoj ne restis klaraj restaĵoj. En 1190, Alfonso la 9-a de Leono kreis la municipon Sabugal, kaj la urbo mem estis fondita ĉirkaŭ 1224, kiam oni ekkonstruis defendajn fortikaĵojn. La teritorion de Ribacôa estis konkerita el Leono fare de Denizo la 1-a (1279-1325), kiu donis foruon en 1296. La definitiva posedo por Portugalio okazis nur per la Traktato de Alcañices en 1297. Tiam oni plifortigis la limon, ĉefe per rekonstruoj de la kasteloj de Alfaiates, Almeida, Castelo Bom, Castelo Melhor, Castelo Mendo, Castelo Rodrigo, Pinhel, Sabugal kaj Vilar Maior. 

Ankoraŭ dum la milito kontraŭ francoj la kastelo estis uzita de brit-portugaloj, kaj post la perdo de defendaj celoj, ĝi ruiniĝis, pro kio necesis postaj rekonstruoj.

La loĝantaro atingis pinton de pli ol 43 000 en 1950-aj jaroj, sed poste pro elmigrado oni malaltiĝis ĝis nunaj 12 000 loĝantoj; tio estas oni perdis pli ol du trionojn.

 Submunicipoj 
Sabugal havas la jenajn fregeziojn:

 Águas Belas
 Aldeia da Ponte
 Aldeia da Ribeira, Vilar Maior e Badamalos
 Aldeia do Bispo
 Aldeia Velha
 Alfaiates
 Baraçal
 Bendada
 Bismula
 Casteleiro
 Cerdeira
 Foios
 Lajeosa e Forcalhos
 Malcata
 Nave
 Pousafoles do Bispo, Pena Lobo e Lomba
 Quadrazais
 Quintas de São Bartolomeu
 Rapoula do Côa
 Rebolosa
 Rendo
 Ruvina, Ruivós e Vale das Éguas
 Sabugal e Aldeia de Santo António
 Santo Estêvão e Moita
 Seixo do Côa e Vale Longo
 Sortelha
 Souto
 Vale de Espinho
 Vila Boa
 Vila do Touro

Vidindaĵoj
 Pilorio kaj Muzeo de Sabugal
 Kastelo kaj murego de Sabugal
 Termas do Cró
 Sortelha (historia domaro, pilorio kaj kastelo)
 Kastelo de Vilar Maior
 Preĝejo de Vilar Maior
 Pilorioj de Vilar Maior, de Alfaiates kaj de Vila do Touro
 Ruinoj de la preĝejo de Nossa Senhora do Castelo, Vilar Maior
 Romia ponto super la rivero Cesarão, Vilar Maior 
 Krucmonumento kaj ponto de Aldeia da Ponte
 Konvento de Sacraparte, Kapelo de Santa Casa da Misericórdia, Pilorio, Krucmonumento de Sacraparte kaj Kastelo de Alfaiates
 Ponto de Sequeiros en Vale Longo.
 Preĝejo de Santa Petro, mezepoka ponto super la rivero Cesarão, pilorio kaj kastelo de Vilar Maior (kun la preĝejo de Santa Maria do Castelo)

Bildoj
eta|dekstra|200ra|Mapo

 Vidu ankaŭ 
 Cerdeira (stacidomo)

 Eksteraj ligiloj 

 Aldeia da Ponte
 Birdobservado en Sabugal




Kategorio:Urbetoj de Portugalio
Kategorio:Distrikto Guarda
Kategorio:Urboj de Portugalio